**Årsmelding for Leksvik Bondelag 2010-2011**

**Styret har i 2010-2011 bestått av:**

Aud Dagmar Ramdal, leder

Anders Haugen, nestleder

Wenche Rian, sekretær

Johan Langås, kasserer

Morten Stefan Berg, studieleder

**Aktiviteter 2010-2011**

Styret har hatt 3 styremøter. Det var også et møte i forbindelse med overtakelse av budstikka der kun halve styret kunne møte. I tillegg har enkelte saker har blitt tatt opp via e-post til styret. Noen av sakene vi har tatt opp er høring foran jordbruksforhandlingene, landbrukspolitiske saker i kommunen, prioritering av næringsfondmidler, revidering av kommunale retningslinjer for prioritering av SMIL-midler, Bondepuber, tur til Steinkjer og Verdal, Budstikkeaksjonen m.m. Styret og varamedlemmer har hatt to dagers studiering i landbrukspolitikk i 2011. Styret har deltatt på regionsamling på Inderøy, arrangert landbruksspillet for 10. klasse, arrangert busstur til gårdsbesøk i Henning og meieriet på Verdal sammen med produsentlaget, holdt Bondepuber og deltatt aktivt i Budstikkeaksjonen. Vår alliansepartner i Budstikkeaksjonen, Triangel AS, skrev hilsen i budstikka og var med på komunestyremøte i vår. Det ble også skrevet og sendt bilder fra Budstikkeaksjonen som ble lagt ut på Nord-Trøndelag Bondelags nettsider. Leder feltok på møte på Steilestad angående aksjonsberedskap. Nestleder og et medlem til var i Oslo i forbindelse med den store aksjonsdagen i vår. Leksvik Bondelag har også engasjert seg i arbeidet mot useriøse tilbydere av HMS – kurs. Leksvik Bondelag og HMS -tjenesten holder kurs i praktisk HMS -arbeid i november 2011.

Leder og studieleder har deltatt på BSF-møter og leder og nestleder var på årsmøte i Nord-Trøndelag bondelag i mars. Leder var også på todagers felles ledersamling med Østfold Bondelag i november. Leder har deltatt på møter i landbruksrådet før 1.mars, etter det har nestleder møtt på disse møtene. Leder har også deltatt på regionsamling for næringa og landbruksforvaltningen. Leder var på møte i verveutvalget for Nord-Trøndelag bondelag i oktober. Leder har bidratt med stoff i alle numre av landbruksnytt. I vår fikk Leksvik Bondelag egen hjemmeside under Nord-Trøndelag bondelag sin hjemmeside. Her er det lagt ut stoff for medlemmene våre.

Leksvik bondelag har i dag 129 medlemmer.

**Årsplan for Leksvik bondelag 2011-2012**

* holde minst fire styremøter
* delta på møtene i landbruksrådet
* delta på møte, aktiviteter og markeringer vi får invitasjon til deltakelse på
* bidra til et aktivt arbeid innen LHMS og BSF i kommunen
* uttale seg i saker som er på høring
* arrangere landbruksspillet
* bidra i eventuelt landbruksarrangement sommeren 2012
* bidra med stoff i landbruksnytt
* bidra i revidering av landbruksplanen